કોંગ્રેસ ઉપાઅધ્યક્ષ રાહુલ ગાંધી ફરી એક વાર આજથી તેમના ગુજરાત પ્રવાસ અંતર્ગત અમદાવાદ પહોંચ્યા હતા. અહીં તે બસ દ્વારા મધ્ય ગુજરાતના વિસ્તારોમાં કોંગ્રેસનો, ગુજરાત વિધાનસભાની ચૂંટણી પહેલા પ્રચાર પ્રસાર કરશે. તેમણે અમદાવાદથી તેમની બસ યાત્રા શરૂ કરી હતી. જે અંતર્ગત તેમના ત્રણ દિવસની ગુજરાત મુલાકાતના પહેલા દિવસે તે આણંદ અને ખેડામાં બસ યાત્રા તથા રોડ શો સમેત જનસભા સંબોધશે. અને વડોદરા ખાતે તેમનો આ પ્રવાસ પૂર્ણ થશે. ઉલ્લેખનીય છે કે ગત શનિ અને રવિવારે જ વડાપ્રધાન નરેન્દ્ર મોદી ગુજરાતની મુલાકાતે હતા. અને આ દરમિયાન તેમણે કોંગ્રેસ પર પ્રહારો કર્યા હતા. ત્યારે મોદી પછી રાહુલ ગાંધી આ ત્રણ દિવસની યાત્રા દરમિયાન મોદીના આક્ષેપ પર શું જવાબ આપે છે તે જોવાનું રહે છે.